google/wiki40b huggingface dataset:
Windows 2000

História

Windows 2000 je pokračovaním rodiny operačných systémov Windows NT a priamo nahrádzal Windows NT 4.0. Pôvodne mal byť nazvaný Windows NT 5.0, no meno bolo zmenené na Windows 2000 ešte pri vývoji v roku 1998. Prvá beta verzia bola vydaná v septembri 1997. Pôvodne bola vyvíjaná aj verzia pre procesory DEC Alpha, podpora však bola zrušená ešte počas vývoja. Partnerom bol systém uvoľnený v decembri 1999 a 27. februára 2000 sa začal oficiálny predaj.
Podľa pôvodných plánov mali Windows 2000 nahradiť Windows NT 4.0 i Windows 98, neskôr však z plánov zišlo a Windows 98 boli aktualizované systémom Windows 98 Second Edition v roku 1999.
Windows 2000 boli nahradené novšími systémami - pre pracovné stanice bol na trh v októbri 2001 uvedený systém Windows XP Professional, pre servery bol vydaný systém Windows Server 2003. Hlavná fáza podpory Windows 2000 zo strany Microsoftu sa skončila 30. júna 2005, odvtedy bol systém vo fáze predĺženej podpory. Znamená to teda, že Microsoft už nebude ďalej systém vyvíjať a aktualizovať (napr. prostredníctvom tzv. service packov). Bezpečnostné aktualizácie a podpora prostredníctvom emailov a telefonického kontaktu skončili 13. júla 2010.
Čaj Č’-kang

Život

Čaj Č’-kang pochádza z malej dediny v mandžuskej provincii Číny Chej-lung-ťiang. V rokoch 1985 – 1989 vyštudoval vojenskú vysokú leteckú školu, získal titul bakalár. Po štúdiu slúžil vo vojenskom letectve.

Kozmonaut

V októbri 1995 sa prihlásil do oddielu kozmonautov. Po úspešnom absolvovaní všetkých testov bol v januári 1998 zaradený medzi čínskych kozmonautov. Bol náhradníkom pri prvom čínskom pilotovanom kozmickom lete – loď Šen-čou 5 v októbri 2003. V druhom čínskom lete, Šen-čou 6 v októbri 2005, bol veliteľom záložnej posádky.
Roku 2008 bol vymenovaný za veliteľa tretieho čínskeho letu v lodi Šen-čou 7, ďalšími členmi posádky boli Liou Po-ming a Ťing Chaj-pching. Štart sa uskutočnil 25. septembra 2008 o 13:10 UTC. Najdôležitejším cieľom letu bol prvý výstup čínskych kozmonautov do vesmírneho priestoru. Výstup sa uskutočnil 27. septembra od 8:38 do 9:00 UTC. Z lode vystúpil Čaj Č'-kang v čínskom skafandri typu Fej-tchien (pchinjin: Fejtian), pomáhal mu Liou Po-ming v ruskom skafandri Orlan. Po skončení výstupu sa od lode oddelil mikrosatelit určený na snímkovanie lode (aktívny do 4. januára 2009). Kozmonauti pristáli v návratovom module 28. septembra 2008 o 9:38 UTC. Orbitálny modul zostal na obežnej dráhe s očakávanou životnosťou pol roka.
Chrám-pamätník svätých Cyrila a Metoda a svätého Alexandra Nevského

Charakteristika a dejiny

Budova je trojloďová bazilika s krížovou kupolou postavená v ruskom neoklasicistickom slohu. Chrám má tri vchody (na severnej, južnej a západnej strane) s vysokými dverami, stĺpmi a trojúholnými frontónmi. Ikonostas je taktiež vyhotovený v neoklasicistickom slohu a ikony sú dielom slávneho maliara Georgiho Dančova - Zografina.
Po Rusko-tureckej osloboditeľskej vojne (1877 - 1878) sa pomerne veľká časť plovdivských Turkov odsťahovala na územie dnešného Turecka. Na mieste ich dvoch bývalých štvrtí, ktorých názvy boli "Tabak chisar" a "Kaja medžid", vyrástla nová bulharská štvrť nazvaná "Koprivštkata". Osídlili ju predovšetkým Bulhari, ktorí sa sem prisťahovali z miest Koprivštica, Klisur, Panagjurište a Kalofer. Zo začiatku kresťanskí obyvatelia Koprivštkaty navštevovali Katedrálu Zosnutia Bohorodičky, ktorá sa nachádza na úpätí neďalekého pahorku Taksim tepe, tá však nepostačovala počtu veriacich, ktorí ju navštevovali a pri bohoslužbách bol chrám často preplnený. 11. mája 1881 na deň svätých Cyrila a Metoda niekoľko významných občanov tejto časti mesta založilo výbor, ktorý sa mal postarať o postavenie nového chrámu v ich štvrti a dohodli sa, že nový chrám dajú zasvätiť obidvom svätým ako aj svätému Alexandrovi Nevskému a taktiež, že bude slúžiť aj ako chrám-pamätník venovaný oslobodeniu Bulharska. Keďže prostriedky na začiatok výstavby sa podarilo zozbierať, už o rok neskôr 11. mája 1882 mohol byť položený základný kameň a výstavba podľa projektu a pod vedením architekta Josifa Šintera sa mohla začať. Chrám bol dokončený v lete roku 1884 a 25. augusta (na takzvaný "letný cirkevný sviatok svätého Alexandra Nevského") bol slávnostne vysvätený.

Chrámové sviatky

Hlavné chrámové sviatky sa slávia 11. mája na deň svätých apoštolov Cyrila a Metoda a 23. novembra na sviatok svätého Alexandra Nevského. Okrem nich sa oslavuje aj niekoľko menších chrámových sviatkov. 14. februára sa slaví sviatok Zosnutia svätého Cyrila Slovanobulharského, 6. apríla sviatok Zosnutia svätého Metoda Slovanobulharského a nakoniec 30. augusta sa slávi sviatok Prenesenia reliktov svätého Alexandra Nevského z Vladimiru do Peterburgu.
Uzemnenie

Charakteristika

Vodič, ktorý rozvádza potenciál, sa nazýva zemnič alebo uzemňovač. Keďže takýto vodič má v skutočnosti nenulový odpor, prúd, ktorý ním tečie, spôsobí v súlade s Ohmovým zákonom nenulový úbytok napätia. To v praxi znamená, že dva navzájom vzdialené uzemnenia môžu mať rozdielny (a v čase sa meniaci) potenciál. Tento jav spôsobuje okrem iného rušenie pri prenose údajov a signálov, preto sa často pre komunikačné vedenia a zbernice, ktoré nie sú uzavreté v jednom elektronickom zariadení (napr. spájajú viacero elektronických zariadení v rámci miestnosti, budovy, alebo sú diaľkovými vedeniami), používajú od jednotlivých zariadení galvanicky oddelené vedenia.
Podobný jav sa prejavuje v rozmeroch samotných elektronických zariadení, kde vznikajú rozdiely v zemných potenciáloch na zemných spojoch na doske plošných spojov, často v rytme odberu zapojených obvodov, čo spôsobuje problémy s rušením najmä v citlivejších analógových obvodoch, avšak pri podcenení problému aj v rýchlejších digitálnych obvodoch; a taktiež môže spôsobiť nežiaduce elektromagnetické vyžarovanie obvodu. Tento jav sa potláča správnym návrhom dosky plošných spojov, používaním rozsiahlych zemných plôch, používaním viacvrstvových dosiek plošných spojov, rozvádzaním zemného potenciálu z jedného bodu (hviezdicovito), nepoužívaním zbytočne rýchlych digitálnych integrovaných obvodov a riadením rýchlosti nábežných a dobežných hrán signálov a pod.
V silnoprúdových rozvodoch sa obvykle pripája stred trojfázovej sústavy na zemnič, ktorý býva fyzicky umiestnený v zemi, pričom samotná zem predstavuje vodivé spojenie v prípade výpadku zemniaceho vodiča.

Uzemnenie vs. záporný pól uzemnenia

V mnohých elektronických zariadeniach býva spojená zem so záporným pólom napájania, tieto pojmy sa často zamieňajú.

Zem vs. kostra

Tiež sa zamieňa pojem zem s pojmom kostra, pretože vtedy sa obvykle pripája vodivá kostra (obal, krabica, puzdro) elektrického zariadenia so zemným potenciálom.

Referenčná zem vs. ochranný vodič

Niekedy sa zamieňa referenčná zem za ochranný vodič v trojvodičovej sústave (označovaný PE ang. protective earth), prípadne za jeden z pracovných vodičov, ktorý býva vodivo spojený so zemničom (označovaný N ang. neutral).
Saint-Igeaux

Poloha

Obec má rozlohu 12,91 km². Najvyšší bod je položený 221 m n. m. a najnižší bod 137 m n. m.

Obyvateľstvo

Počet obyvateľov obce je 150 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Péronne (Somme)

Poloha

Obec má rozlohu 14,16 km². Najvyšší bod je položený 117 m n. m. a najnižší bod 47 m n. m.

Obyvateľstvo

Počet obyvateľov obce je 7 981 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chambeugle

Poloha

Obec má rozlohu 7,28 km². Najvyšší bod je položený 203 m n. m. a najnižší bod 156 m n. m.

Obyvateľstvo

Počet obyvateľov obce je 56 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Guyanská vysočina

Geológia

Geologicky je Guyanská vysočina súčasťou Juhoamerickej platformy. Tvorí východnú časť tzv. Amazonského štítu, ktorá je označovaná ako Guyanský štít. Štít vznikol počas zložitých magmatických a metamorfných procesov pred asi 2,1 až 1,9 miliardami rokov počas Trans-Amazonského vrásnenia v paleoproteroziku. Tvoria ho hlavne premenené a vyvreté horniny.
Chamousset

Poloha

Obec má rozlohu 6,31 km². Najvyšší bod je položený 325 m n. m. a najnižší bod 280 m n. m.

Obyvateľstvo

Počet obyvateľov obce je 549 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Mesnil-Amey

Poloha

Obec má rozlohu 2,81 km². Najvyšší bod je položený 109 m n. m. a najnižší bod 43 m n. m.

Obyvateľstvo

Počet obyvateľov obce je 272 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Turckheim

Poloha

Obec má rozlohu 16,46 km². Najvyšší bod je položený 840 m n. m. a najnižší bod 219 m n. m.

Obyvateľstvo

Počet obyvateľov obce je 3 731 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Relikvia

Relikvia je časť tela posvätnej či uctievanej osoby, alebo náboženský objekt ktorý slúži ako predmet uctievania. Relikvie sú súčasťou Budhizmu, Kresťanstva, Hinduizmu, Šamanizmu a iných náboženstiev. 
Slovo relikvia pochádza z latinského slova reliquiae, ktoré znamená "pozostatky" alebo "niečo zanechané".

Relikvie v kresťanstve

Relikvia v kresťanstve je predmet, ktorý náboženská apologetika spája so životom Ježiša Krista, Panny Márie, apoštolov a svätých. Relikvia môže prinášať Božiu milosť a sprostredkovať zázrak. 
Kult relikvií je rozšírený hlavne v katolíckej a pravoslávnej cirkvi.
Relikvie bývali dvojakého druhu: skutočné ostatky z tela svätca alebo z jeho šiat či vecí, ktoré používal, a relikvie na základe   dotýkania (ex contacto).
Známe sú relikvie ako Turínske plátno, posmrtná šatka - Sudárium z Ovieda, kvapky jeho krvi, klince, ktorými bol ukrižovaný, hlava Jána Krstiteľa. Relikvie sú uložené a vystavované v kostoloch, kláštoroch a pútnických chrámoch v relikviároch. V súčasnosti cirkev zostavuje osobitný zoznam týchto pozostatkov a len relikvie z tohto zoznamu sa môžu oficiálne vystavovať. Kult relikvií kulminoval v stredoveku, v súvislosti s križiackymi výpravami, kedy sa s relikviami vo veľkom obchodovalo. Boli predmetom kráľovských darov.
Relikvie a ich kult slúžia ako prostriedok na zveľaďovanie a obohatenie viery.
Periboia (dcéra Akessamena)

Periboia (starogr. Περίβοια – Periboia) je v gréckej mytológii dcéra Akessamena, kráľa Pierie.
Starogrécky epický básnik Homér v dvadsiatom prvom speve Iliady uvádza, že kráľ Akessamenos mal tri dcéry. Periboia bola jeho najstaršou dcérou. Periboii a riečnemu bohu Axiovi sa narodil syn Pélegón, ktorý sa stal otcom slávneho Asteropaia, vodcu Paionov bojujúcich v trójskej vojne na strane obrancov Tróje.
Zdenko Filípek

Klubová kariéra

Svoju futbalovú kariéru začal v FK Senica, kde prešiel mládežníckymi kategóriami. V januári 2014 sa prepracoval do senického A-mužstva. V najvyššej slovenskej súťaži debutoval v ligovom zápase 8. marca 2014 proti FK Dukla Banská Bystrica (prehra Senice 1:3). Na hraciu plochu sa dostal v 79. minúte, kde vystriedal Vitora Gavu. V zimnom prestupovom období ročníku 2014/15 zamieril na hosťovanie do klubu TJ OFC Gabčíkovo. V klube strávil pol roka. V lete 2015 odišiel na ročné hosťovanie do klubu FC Rohožník kde odohral v lige 27 zápasov a strelil 3 góly. V lete 2016 prestúpil do klubu FC Rohožník kde pôsobí aj dodnes.
Sfumato

Sfumato je maliarska technika Leonarda da Vinci (obdobie renesancie). Ide o prekrývanie prechodov medzi svetlom a tieňom takzvanou šerosvitou maľbou. Najvýraznejšie je túto techniku vidieť na dielach Madona v skalách, Mona Lisa a Dáma s hranostajom.
Ján Pásztor

Životopis

Základnú a strednú školu, ktorú zavŕšil maturitou v roku 1930, absolvoval v rodnej Prievidzi. Štúdium teológie začal v nitrianskom seminári. Počas štúdia ho biskup Karol Kmeťko vyslal na štúdium do Prahy na Karlovu univerzitu. Kňazskú vysviacku prijal 30. septembra 1934 v Nitre. Počas kaplánskej služby v Močenku (1934 – 1936) a v Bytči (1937) pokračoval v štúdiách a v roku 1937 získal doktorát teológie na Karlovej univerzite. V roku 1937 bol kaplánom v Trenčíne, a od roku 1938 profesorom na gymnáziu v Žiline. Súčasne študoval na bratislavskej univerzite, kde v roku 1942 získal titul doktora práv. Stal sa farárom v Dubnici nad Váhom a od roku 1947 bol dekanom ilavského dekanátu.
V roku 1950 bol internovaný v kňazskom sústreďovacom tábore v Močenku a v roku 1953 bol väznený. Po prepustení pracoval ako správca farnosti v Jasenici (1953) a v Nitre-Dolnom meste (1954 – 1961), ako riaditeľ Biskupského úradu v Nitre (1955 – 1961). V rokoch 1961-1965 účinkoval ako farár a okresný dekan v Púchove, potom zastával funkciu generálneho vikára biskupa E. Nécseya, zároveň ho vymenovali za sídelného kanonika. V roku 1967 ho pápež Pavol VI. vymenoval za konzultora rímskej komisie pre revíziu cirkevného zákonníka, čím sa stal spolutvorcom nového Kódexu kánonického práva (CIC), ktorý vstúpil do platnosti v roku 1983. Po smrti arcibiskupa E. Nécseya (1968) sa stal kapitulným vikárom, 
Začiatkom šesťdesiatych rokov sa obnovili rozhovory medzi česko-slovenskou vládou a Vatikánom o vzájomných vzťahoch, ktoré sa v päťdesiatych rokoch celkom zmrazili. Jednou z najpodstatnejších častí rokovaní bola otázka obsadenia biskupských stolcov. Na Slovensku sa posledné oficiálne vymenovanie a vysvätenie biskupov uskutočnilo ešte v lete 1949, krátko pred prijatím tzv. cirkevných zákonov. Tie vyžadovali predbežný štátny súhlas na vymenovanie do akejkoľvek duchovnej funkcie, čiže aj biskupa. Ďalšie vysvätenia biskupov sa preto robili už tajne a títo biskupi väčšinou skončili vo väzení alebo v emigrácii. Keď v júni 1972 zomrel rožňavský administrátor Róbert Pobožný, zostalo Slovensko bez jediného oficiálne pôsobiaceho biskupa.
Česko-slovensko--vatikánske rokovania o menovaní biskupov dlho neprinášali konkrétne výsledky. Kompromisná dohoda sa dosiahla až v roku 1973. Vatikán navrhol Jána Pásztora a Júliusa Gábriša a štát Jozefa Feranca a Josefa Vranu pre Olomouc. Vo februári 1973 pápež Pavol VI. vymenoval a začiatkom marca 1973 Agostino kardinál Casaroli vysvätil v Nitre troch nových slovenských biskupov. Ján Pásztor sa stal biskupom v Nitre. Za svoje biskupské heslo si zvolil Deo et proximo (Bohu a blížnemu). Július Gábriš sa stal apoštolským administrátorom  v Trnave a Jozef Feranec sídelným biskupom v Banskej Bystrici.
Cricqueville-en-Auge

Poloha

Obec má rozlohu 6,79 km². Najvyšší bod je položený 127 m n. m. a najnižší bod 3 m n. m.

Obyvateľstvo

Počet obyvateľov obce je 184 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Funkcionál

Funkcionál je matematický koncept definovaný ako zobrazenie z množiny vektorov daného vektorového priestoru do množiny jeho skalárov. Názov funkcionál pochádza zo skutočnosti, že spočiatku boli študované predovšetkým funkcionály na vektorových priestoroch funkcií. Funkcionál bol teda chápaný ako zobrazenie priraďujúce funkciám čísla.
Louvières (Haute-Marne)

Poloha

Obec má rozlohu 8,62 km². Najvyšší bod je položený 438 m n. m. a najnižší bod 291 m n. m.

Obyvateľstvo

Počet obyvateľov obce je 103 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Otto Wagner

Život

Otto Wagner svoje štúdium s technickým zameraním začal na Technische Hochschule vo Viedni, pokračoval na Bauakademie v Berlíne a štúdium dokončil v rokoch 1861-1863 na akademii vo Viedni. Svoje prvé tvorivé obdobie sa nieslo v robustnom a triezvom klasicistickom štýle a postupne plynulo prešiel k secesii.  Patril k jedným z najvýznamnejších a najuznávanejších architektov vo Viedni, preto dostal veľa verejných a akademických zákaziek.
1896 manifest Moderne Architektur, kde Wagner vyzdvihuje potrebu a dôležitosť nového prístupu k architektúre, kde princípy sú tvorené na základe účelnosti. Takýto prístup je citeľný hlavne v budove viedenskej poštovej sporiteľni. Pozdvihuje nový spôsob chápania umeleckej tvorby, kedy je potrebné pochopiť a uvažovať nad pojmom štýl. Wagner ho chápe ako prirodzený výsledok moderného pokroku a je spojený so stavebnou formou. Teda ide o odmietanie renesančnej a barokovej výzdoby, zároveň podpora čitateľnosti.
Neskôr sa stal profesorom viedenskej akadémie kde vyučoval žiakov, ktorí pokračovali v ceste modernej architektúry. V roku 1897 bolo vo Viedni skupinou umelcov založené hnutie Viedenská secesia, ku ktorému patrili Joseph Maria Olbrich, či Josef Hoffmann a Otto Wagner. Cieľom hnutia bolo postaviť sa proti tradičnému modernému umeniu a snaha o architektúru a umenie podporujúcu rozvoj modernej spoločnosti. Smerovanie ku kontrole bohatosti a organizácie výzdoby v prospech kockových tvarov blokov a v geometrickom ornamente.
Aj keď na sklonku života sa stretol s nepochopením zo strany viedenskej spoločnosti, Wagner svojimi návrhmi a spismi ovplyvnil obrovskú časť európskej architektonickej avantgardy.
Vosbles

Poloha

Obec má rozlohu 12,67 km². Najvyšší bod je položený 730 m n. m. a najnižší bod 319 m n. m.

Obyvateľstvo

Počet obyvateľov obce je 104 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arthur John Birch

Arthur John Birch (* 3. august 1915 – † 8. december 1995) bol austrálsky organický chemik. Birch vynašiel „Birchovu redukciu“ aromatických kruhov, ktorá sa používa pri syntetizovaní v organickej chémii. Birchova redukcia umožňuje premenou steroidov vytvoriť antikoncepčné tabletky, iné steroidné lieky a antibiotiká.

Život

Birch získal štipendium na Univerzite v Sydney, kde v roku 1937 získal bakalársky titul BSc a v roku 1938 aj titul MSc. Potom odišiel na Oxfordskú univerzitu, kde získal v roku 1940 titul PhD. V Oxforde ostal do roku 1948, pričom sa venoval výskumom pod vedením Sira Roberta Robinsona. Neskôr sa stal profesorom na Univerzite v Cambridgi, kde ostal do roku 1952. V Cambridgi pracoval s lordom Alexandrom Toddom.
V roku 1952 sa vrátil späť do Austrálie, aby tu prevzal miesto profesora organickej chémie na Univerzite v Sydney. V roku 1954 sa stal členom Austrálskej akadémie vied. Profesorom ostal až do roku 1955, kedy získal podobné miesto na Univerzite v Manchesteri. V roku 1958 sa stal členom Kráľovskej spoločnosti. 
Do Austrálie sa Birch znovu vrátil v roku 1967, aby tu založil Výskumnú školu chémie na pôde Austrálskej národnej univerzity v Canberre, pričom sa stal jej zakladajúcim dekan. Do roku 1980 úzko spolupracoval s touto školou. Medzi rokmi 1977 a 1978 bol prezidentom Kráľovského austrálskeho chemického inštitútu a v roku 1977 predsedal Nezávislému vyšetrovaniu v CSIRO.
Medzi rokmi 1982 až 1986 pôsobil ako prezident Austrálskej akadémie vied. V roku 1987 získal titul „companion“ Radu Austrálie (AC) za svoje príspevky vo vede. V roku 1994 ďalej dostal čestné členstvo Kráľovskej chemickej spoločnosti. Birch bol aj zakladajúcim členom Austrálskej vedeckej a technologickej rady.
Grigny (Rhône)

Poloha

Obec má rozlohu 5,75 km². Najvyšší bod je položený 245 m n. m. a najnižší bod 152 m n. m.

Obyvateľstvo

Počet obyvateľov obce je 8 777 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vigeville

Poloha

Obec má rozlohu 7,27 km². Najvyšší bod je položený 541 m n. m. a najnižší bod 419 m n. m.

Obyvateľstvo

Počet obyvateľov obce je 141 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fontenai-sur-Orne

Poloha

Obec má rozlohu 6,51 km². Najvyšší bod je položený 193 m n. m. a najnižší bod 147 m n. m.

Obyvateľstvo

Počet obyvateľov obce je 247 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bonnecourt

Poloha

Obec má rozlohu 10,88 km². Najvyšší bod je položený 450 m n. m. a najnižší bod 364 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Berdoues

Poloha

Obec má rozlohu 17,65 km². Najvyšší bod je položený 272 m n. m. a najnižší bod 152 m n. m.

Obyvateľstvo

Počet obyvateľov obce je 463 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Karamel

Karamel je pochutina s rôznymi odtieňmi hnedej farby (od béžovej až po takmer tmavohnedú) a sladkej chuti s nádychom pripálenia alebo opečenia. Používa sa ako farbivo a dochucovadlo rôznych potravín, najčastejšie sladkostí (od cukríkov až po Coca-Colu).

Výroba

Karamel sa vyrába pomalým zahrievaním (karamelizáciou) jednoduchých cukrov (mono- a oligosacharidov) pri teplote od 110 °C a viac (konkrétna teplota závisí na druhu cukru). Počas topenia, dochádza k strate vody a štiepeniu väzieb, prípadne aj k opačným, polymerizačným reakciám. Vo všeobecnosti výsledné molekuly s nižšími molekulovými hmotnosťami vplývajú na chuť a vôňu výsledného produktu, kým polyméry (molekuly s vyššími molekulovými hmotnosťami) zasa na farbu.
Fácia (geológia)

Fácia je v geológií dôležitý znak alebo súbor znakov - ceľkový vzhľad, zloženie, podmienky vzniku alebo zmeny vlastností, ktoré charakterizujú horninové jednotky alebo celky.
Termín fácia do geológie zaviedol švajčiarsky geológ Amanz Gressly v roku 1838.
Severn (prítok Hudsonovho zálivu)

Priebeh toku

Pramení na Lavrentijskéj vysočine. Na hornom toku prekonáva mnohé kaskády. Preteká cez rad jazier (Deer, Sandy). Ústi do Hudsonovho zálivu.

Vodný režim

Najvyšších vodných stavov dosahuje v lete. Zamŕza od novembra do mája.

Využitie

Rieka sa vyznačuje veľkými energetickými zásobami.
Ján Frank

Životopis

Fuggerovský správca baní v Banskej Bystrici (1525-1526).
Mareuil-sur-Ourcq

Poloha

Obec má rozlohu 10,14 km². Najvyšší bod je položený 138 m n. m. a najnižší bod 56 m n. m.

Obyvateľstvo

Počet obyvateľov obce je 1 585 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Schwerin

Dejiny

Prvá písomná zmienka je z roku 1018, kedy tu bolo sídlisko západných Slovanov, zvané Zuarin. Samotné mesto vzniklo v roku 1160. Od roku 1358 bolo súčasťou Meklenburského vojvodstva. V rokoch 1918 – 1934 bolo hlavným mestom slobodného štátu Meklenbursko-Predpomoransko, v rokoch 1934 – 1952 hlavým mestom Meklenburska, po zrušení spolkových krajín v bývalej NDR v rokoch 1952 – 1990 krajským mestom. Od roku 1990 je hlavným mestom spolkovej krajiny Meklenbursko-Predpomoransko.
Kanevskaja

Kanevskaja (rus. Каневска́я, ukr. Канівська) je stanica v severnej časti Krasnodarského kraja v Rusku. Bola založená Kozákmi v roku 1794 a patrí k najstarším staniciam v Kubánskej oblasti. Žije tu približne 45 000 ľudí a podľa počtu obyvateľov je to najväčšie sídlo dedinského typu v kraji a druhé najväčšie v Rusku. Leží na rieke Čelbas (povodie Azovského mora).